**South Stream** oli Gazpromin, Enin, Électricité de Francen ja Wintershallin
kaasuputkisuunnitelma Venäjän maakaasun kuljettamiseksi Mustanmeren alitse Italiaan ja Itävaltaan. Joulukuun 2014 alussa Venäjän valtionjohto ilmoitti maansa vetäytyvän tästä Mustanmeren alittavan kaasuputken rakentamishankkeesta EU:n vastustuksen takia.

Hankkeen vaiheet
----------------

Kaasuputken rakentamisesta allekirjoitettiin esisopimus Roomassa 23. kesäkuuta 2007 Italian Enin ja Gazpromin välillä. Yhtiöt sopivat yhteisyrityksen perustamisesta tutkimaan hankkeen toteuttamista ja markkinointia varten.

Joulukuussa 2011 Turkki hyväksyi putken rakentamisen aluevesiensä läpi. Sopimukset investoinneista Serbian, Unkarin, Slovenian ja Bulgarian kanssa solmittiin syksyllä 2012.

Kaasuputken pätkiä varastoituna Varnassa, Mustanmeren äärellä (10/2014).
Gazprom aloitti rakennustyöt joulukuussa 2012.

17. huhtikuuta 2014 Euroopan parlamentti hyväksyi kaasuputkea vastustavan päätöslauselman ja vaati boikotteja Venäjän energiateollisuutta vastaan. Keväällä 2014 EU-komissio vaati Bulgariaa lopettamaan putken rakennustyöt, koska komission mukaan hanke rikkoo EU:n kilpailulakeja. Marraskuussa 2014 Unkarin parlamentti hyväksyi kaasuputken rakennuksen ja töiden oli määrä alkaa kuuden kuukauden kuluessa.

1. joulukuuta 2014 presidentti Putin kuitenkin ilmoitti Venäjän vetäytyvän South Stream -hankkeen Mustanmeren alittavan kaasuputken rakentamisesta EU:n vastustuksen takia. Sen sijaan Venäjä kertoi voivansa rakentaa Turkin kanssa yhteistyössä kaasuputken Venäjältä Turkkiin (TurkStream-kaasuputki) ja edelleen Kreikan rajalle saakka.

Kaasuputken reitti
------------------

Suunnitelman mukainen putki kuljettaa 30 miljardia kuutiometriä kaasua vuodessa. Putken runkoreitti kulkisi Beregovajan kompressoriasemalta Mustanmeren rannalta Bulgarian Varnaan. Siellä putki haarautuu; eteläinen haara jatkaa Varnasta Kreikan läpi ja edelleen Joonianmeren ali Etelä-Italiaan. Pohjoinen haara kulkisi Varnasta Romanian, Unkarin ja Slovenian läpi Itävaltaan.

Kilpailevat kaasuputkihankkeet
------------------------------

South Stream pyrkii korvaamaan Venäjältä Turkkiin johtavan TurkStreamin jatkehankkeen Bulgarian kautta Unkariin. South Streamin kilpailija oli myös EU:n aiemmin ajama, Turkin läpi kulkeva Nabucco-kaasuputkihanke.

Venäjän eteläpuolitse Kaspianmereltä Italiaan johtava Eteläinen kaasukäytävä -hanke (Southern Gas Corridor, SGC), jonka rakentaminen alkoi vuonna 2014, on venäläisen kaasuputkihankkeen uudempi kilpailija. SGC-hankkeen tärkeyttä korosti esimerkiksi Euroopan komissio jo vuonna 2008 Euroopan parlamentille antamassaan energiapoliittisessa tiedonannossa. SGS-hankkeen loppupää on Turkin rajalta Kreikan ja Albanian läpi Etelä-Italiaan johtava Trans Adrian kaasuputki. Euroopan yhteisön energiaturvallisuutta lisäävän SGC-putkiston kaasutoimitus Georgiaan ja Turkkiin alkaa suunnitelman mukaan vuonna 2018, EU-maihin ja Albaniaan vuosien 2019-2020 tienoilla.

Lähteet
-------

1. 1 2  Putin: Venäjä luopuu Mustanmeren kaasuputken rakentamisesta  1.12.2014. Yleisradio, yle.fi. Viitattu 1.12.2014.
2. ↑  Eni and Gazprom sign the agreement for the South Stream Project *scandoil.com*. Viitattu 2.5.2020. (englanniksi)
3. ↑
4. ↑   (Arkistoitu – Internet Archive)
5. ↑
6. ↑
7. ↑
8. ↑
9. ↑
10. ↑
11. ↑  Russia, Bulgaria sign final investment decision on South Stream gas pipeline *spglobal.com*. Viitattu 2.5.2020. (englanniksi)
12. 1 2  BP begins construction of Southern Gas Corridor pipeline between Azjerbaijan and Europe  24.9.2014. oilandgastechnology.net.  Arkistoitu 5.11.2014. Viitattu 5.11.2014, viite korjattu 9.11.2014. (englanniksi)
13. ↑  Aleksandra Jarosiewicz: The launch of the modified Southern Gas Corridor  24.9.2014. osw.waw.pl. Viitattu 9.11.2014. (englanniksi)
14. 1 2  Rosen Plevneliev: The start of the construction of the Southern Gas Corridor is a new page of the energy security of Europe  19.9.2014. Bulgarian presidentinkanslia, president.bg. Viitattu 9.11.2014. (englanniksi)
15. 1 2  Europe's southern gas corridor: The great pipeline race  1.3.2011. eurodialogue.eu.  Arkistoitu 5.11.2014. Viitattu 5.11.2014. (englanniksi)
16. ↑  Revitalizing the Southern Gas Corridor to Counter the Russian Energy Threat  25.4.2014. huffingtonpost.com. Viitattu 5.11.2014. (englanniksi)
17. ↑  Southern Gas Corridor Trans Adria kaasuputkihanke, tap-ag.com. Viitattu 5.11.2014. (englanniksi)
18. ↑  52008DC0781 Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle. Toinen strateginen energiakatsaus - Energian toimitusvarmuutta ja energia-alan solidaarisuutta koskeva EU:n toimintasuunnitelma  2008. eur-lex.europa.eu. Viitattu 5.11.2014. (englanniksi)
19. ↑  Trans Adriatic Pipeline route Trans Adria kaasuputkihanke, tap-ag.com. Viitattu 5.11.2014. (englanniksi)
20. ↑  Southern gas corridor officially started  22.9.2014. albanialainen tv-kanava Top-Channel, top-channel.tv.  Arkistoitu 9.11.2014. Viitattu 9.11.2014. (englanniksi)

  


|  |
| --- |
| **Maakaasunsiirtoputkistot** |
| Blue Stream |
Jamal-Eurooppa |
Jamal-Eurooppa 2 |
Nabucco |
Nord Stream |
South Stream |
Transgas |